Source: https://www.otazkyodpovede.sk/sk/otazky/vecny-register/tretie-krajiny
Timestamp: 2020-05-30 07:57:57+00:00
Document Index: 726030

Matched Legal Cases: ['§ 4', '§ 15', '§ 15', '§ 7', '§ 17', '§ 47']

Tretie krajiny | otazkyodpovede.sk
Otázky s vecným pojmom: Tretie krajiny
Fakturácia s alebo bez DPH
Fakturácia tovaru
21. 08. 14
Prijatie služby z tretieho štátu a DPH
05. 05. 14
Nadobudnutie a vývoz tovaru z ČR
ID2312	| 14.11.2014	 | Ing. Marián Drozd
Spoločnosť zaoberajúca sa predajom stravných kupónov fakturovala doteraz nominálnu hodnotu stravných kupónov + službu sprostredkovania stravovania s 20 % DPH slovenskej organizačnej zložke českého odberateľa. Organizačná zložka je v SR registrovaná pre DPH podľa § 4. Z českej materskej spoločnosti však prišla požiadavka, aby sme už nefakturovali ich slovenskej organizačnej zložke, ale priamo na českú materskú spoločnosť (matku), ktorá je registrovaná pre DPH v Českej republike (dodanie podľa § 15 ods. 1, s prenosom daňovej povinnosti). Doplnenie: Miesto dodania pri službe sprostredkovania stravovania, ktorú poskytujeme, sa určuje podľa základného pravidla t. j. podľa § 15 ods. 1 zákona č. 222/2004 Z. z. o dani z pridanej hodnoty v z. n. p. (ďalej len "zákon o DPH"). Na strane druhej však sú stravné kupóny územne limitované pre použitie v SR. Ak nám zahraničný partner registrovaný pre DPH v inom členskom štáte (resp., z tretieho štátu) neuvedie, že má v SR stálu prevádzkareň, je síce predpoklad, že má v SR stálu prevádzkareň, ale nemusí to tak byť. Ak sa nám sám neprizná, tak to nevieme určiť. Otázka: Bolo by z hľadiska DPH zákonne správne fakturovať priamo spoločnosti z ČR bez DPH, aj keď je predpoklad, že má v SR organizačnú zložku (stálu prevádzkareň), resp. sme povinní zo zákona obdobne pri všetkých našich zahraničných partneroch, ktorým fakturujeme s prenosom daňovej povinnosti, zisťovať, či majú v SR organizačnú zložku / stálu prevádzkareň a či budú stravné kupóny využívať v rámci stálej prevádzkarne v SR?
ID2294	| 11.11.2014	 | Ing. Marián Drozd
Po našom tovare sa dopytujú zákazníci z EÚ (registrovaní pre DPH v inom členskom štáte), ako aj z tretích krajín (t. j., zdaniteľné osoby). Dohodli sme sa, že im budeme fakturovať tovar vrátane prepravných nákladov (tovar by sme zasielali prostredníctvom kuriérskej služby DHL a následne refakturovali tieto náklady zákazníkom). Nakoľko ide o nové obchodné vzťahy, predaj by sme chceli realizovať prostredníctvom predfaktúry. Môžme vystaviť jednu predfaktúru, ktorá by obsahovala položky tovar/služba-prepravné (do EÚ ako aj do tretích štátov)? Kedy uvediem položky do súhrnného výkazu pri fakturácii do EÚ? Ak by sme sa dohodli na fakturácii v mene inej ako euro, ktorým dňom prepočítam cudziu menu na menu euro? Aké prípadné limity a obmedzenia sú spojené s dodaním tovaru do iných štátov EÚ, resp. tretích krajín?
ID2246	| 21.08.2014	 | Peter Pašek, Managing Director, Accace, k.s.
Slovenský podnikateľ registrovaný podľa § 7a zákona č. 222/2004 Z. z. o dani z pridanej hodnoty v z. n. p. obdržal službu zo Švajčiarska. Ako má vysporiadať DPH prijatej služby? Ako má uvedenú službu uviesť v daňovom priznaní k DPH.
ID2165	| 05.05.2014	 | Ing. Marián Drozd
Slovenská obchodná spoločnosť objednala v ČR tovar pod svojim IČ DPH vydaným na Slovensku, tovar nadobudla v ČR bez DPH, ktorý okamžite vyviezla do tretieho štátu, (tovar nevstúpil na územie SR). Spoločnosť v ČR nie je registrovaná pre DPH, preto využila služby českej firmy, ktorá vybavila vývoz do tretej krajiny. Aký doklad potrebuje slovenská obch. spoločnosť, aby preukázala, že nadobudnutie bolo predmetom DPH v ČR (aby nedošlo k nadobudnutiu tovaru podľa § 17 ods. 2 zákona č. 222/2004 Z. z. o dani z pridanej hodnoty v z. n. p. - ďalej len "zákon o DPH")? Ide v uvedenom prípade o vývoz podľa slovenského zákona o DPH (§ 47), alebo v daňovom priznaní pre DPH sa tento vývoz neuvádza?